Na temelju članka 2. stavak 3. točke a. i d., članka 7. točke b), i članaka 32. i 70. Zakona o Centralnoj banci Bosne i Hercegovine („Službeni glasnik BiH”, br. 1/97, 29/02, 8/03, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine, na 17. sjednici održanoj dana 27.12.2022. godine donosi

**Odluku O izmjenAMA I DOPUNAMA**

**Odluke o TEČАJNOJ listi Centralne banke Bosne i Hercegovine**

Članak 1.

(1) U Odluci o tečajnoj listi Centralne banke Bosne i Hercegovine („Službeni glasnik BiH“, br. 83/20) u tablici članka 2. riječ: „Jedinice“ zamjenjuje se riječju „Jedinica“, a riječi: „Kineski yuan“ zamjenjuju se riječima: „Kineski juan renminbi“.

(2) U tablici članka 2. briše se red koji glasi:

|  |  |  |  |  |  |
| --- | --- | --- | --- | --- | --- |
| Republika Hrvatska | Hrvatska kuna | HRK | 191 | 100 | . |

Članak 2.

Članak 3. mijenja se i glasi:

„Članak 3.

(1) Službeni devizni tečaj za valutu Bosne i Hercegovine je jedna konvertibilna marka za 0,511292 eura, odnosno jedan euro iznosi 1,955830 konvertibilnih maraka.

(2) Na tečajnoj listi se kao osnova za utvrđivanje odnosa valuta prema KM te utvrđivanje srednjeg tečaja koriste posljednji referentni tečajevi Europske središnje banke (u daljem tekstu: ECB) koje je ECB objavila na financijskom servisu Refinitiv oko 16.00 sati.

(3) Za valute koje se ne nalaze na referentnoj listi tečajeva ECB, koriste se posljednji dostupni srednji tečajevi koje su nacionalne središnje banke objavile prema euru na istom financijskom servisu do termina preuzimanja tečajne liste ECB-a.

(4) Kada ECB i Refinitiv prestane da objavljuje tečajeve definirane stavkama (2) i (3) koristi se srednji tržišni *Refinitiv’s FX Blended Spot Composite* tečaj u terminu preuzimanja tečajne liste ECB-a.

(5)Ukoliko se odnos valute prema KM utvrđuje u skladu sa stavkom (4) ovog članka, pored takve valute na tečajnoj listi se obvezno navodi da se prilikom utvrđivanja tečaja te valute koristio srednji tržišni *Refinitiv’s FX Blended Spot Composite* zbog nedostupnosti relevantnih podataka tečaja te valute prema euru na financijskom servisu Refinitiv.

(6) Kao osnova za utvrđivanje tečaja SDR prema konvertibilnoj marci koristi se posljednji tečaj SDR u eurima koji je Međunarodni monetarni fond objavio na financijskom servisu Refinitiv do termina preuzimanja tečajne liste ECB-a.“

Članak 3.

Ova odluka stupa na snagu narednog dana od dana objavljivanja u „Službenom glasniku BiH“.

Članak 4.

Ova odluka će se objaviti u „Službenim novinama Federacije BiH“, „Službenom glasniku Republike Srpske“ i „Službenom glasniku Brčko distrikta Bosne i Hercegovine“.

 Predsjedatelj

 Upravnog vijeća Centralne banke

Broj: UV-122-01-1-2182-6/22 Bosne i Hercegovine

Sarajevo, 27.12.2022. godine GUVERNER

 dr. Senad Softić